pythainlp/thai-financial-dataset huggingface dataset:
ส่วนที่ 1

ข้อมูลสรุป (Executive Summary)

บริษัท อินเตอร์ ฟาร์อีสท์ วิศวการ จำกัด (มหาชน) เริ่มก่อตั้งเมื่อปี พ.ศ.2520
ด้วยทุนจดทะเบียน 0.5 ล้านบาท และจนถึง ณ วันนี้บริษัทฯ มีการเพิ่มทุนมาตามลำดับ
โดยปัจจุบันมีทุนจดทะเบียน 215,185,180 บาท แปรสภาพเป็นบริษัทมหาชน เมื่อปี พ.ศ.2537
โดยแรกเริ่มบริษัททำธุรกิจให้บริการทางด้านเครื่องปรับอากาศและการซ่อมบำรุงรถขนส่ง
ให้กับบริษัทในเครือสหพัฒนพิบูล ซึ่งต่อมาในปี พ.ศ.2526 บริษัทได้รับการแต่งตั้งจากบริษัท โคนิก้า
คอร์ปอเรชั่น จำกัด จากประเทศญี่ปุ่น ให้เป็นตัวแทนจำหน่ายเครื่องถ่ายเอกสารยี่ห้อ โคนิก้า
ในประเทศไทย ซึ่งนับได้ว่าธุรกิจเครื่องถ่ายเอกสารถือเป็นธุรกิจหลักของบริษัท
มาจวบจนกระทั่งถึงปัจจุบัน ต่อมาในปี พ.ศ.2531
บริษัทได้รับการแต่งตั้งให้เป็นผู้จำหน่ายเครื่องพิมพ์สำเนาอัตโนมัติ ยี่ห้อ ริโซ่ และในปี 2538
ซึ่งเป็นปีที่สภาวะเศรษฐกิจไทยมีอัตราการเจริญเติบโตอย่างสูง
บริษัทได้ตัดสินใจขยายธุรกิจไปสู่ธุรกิจโทรคมนาคม และเป็นตัวแทนจำหน่ายระบบโทรศัพท์ของเอ็นอีซี
ในปี พ.ศ.2539 บริษัทเริ่มรุกเข้าสู่ธุรกิจคอมพิวเตอร์และมัลติมีเดีย
นอกจากนี้ยังมีการขยายการลงทุนไปสู่ตลาดต่างประเทศโดยมีการลงทุนในธุรกิจสถานีรับส่งสัญญาณดาวเทียมภาคพื้นดินในประเทศจีน

ในปี พ.ศ.2540 ประเทศไทยประสบกับวิกฤตการณ์ทางเศรษฐกิจอย่างรุนแรง
ส่งผลกระทบต่อผลการประกอบการของธุรกิจภาคเอกชนรวมถึงบริษัทด้วย
บริษัทจึงเริ่มใช้นโยบายลดขนาดองค์กรเพื่อเพิ่มความคล่องตัว
และเริ่มที่จะชลอตัวด้านการลงทุนและกลับมาสู่ธุรกิจพื้นฐานที่สร้างรายได้หลักอย่างต่อเนื่องให้แก่บริษัท
อันได้แก่ ธุรกิจเครื่องถ่ายเอกสาร เครื่องพิมพ์สำเนาอัตโนมัติ เครื่องฉายภาพ และระบบโทรศัพท์

และเนื่องจากความพยายามที่จะฝ่าฟันวิกฤตการณ์ทางเศรษฐกิจ ในปี พ.ศ.2543
บริษัทได้ยื่นคำร้องขอฟื้นฟูกิจการต่อศาลล้มละลายกลาง
อีกทั้งบริษัทได้ขายเงินลงทุนในประเทศจีนออกไป ทำให้บริษัทมีเงินทุนหมุนเวียนเพิ่มมากขึ้น
บริษัทได้ดำเนินการตามขั้นตอนขอฟื้นฟูกิจการ โดยผ่านกระบวนการของศาลล้มละลายกลาง ถึง 2
ครั้ง และมั่นใจว่าแผนของบริษัทเพื่อการฟื้นฟูกิจการ
จะสามารถผ่านความเห็นชอบโดยการลงคะแนนจากเจ้าหนี้ส่วนใหญ่ ในต้นปี 2545
และจากแนวโน้มของธุรกิจ บริษัทคิดว่า ทุกอย่างคงจะดำเนินไปตามแผนได้เป็นอย่างดี
11. รายการระหว่างกัน

(1) เปิดเผยรายการในหมายเหตุประกอบงบการเงิน ข้อ 26

(2) มาตราการหรือขั้นตอนการอนุมัติการทำรายการระหว่างกันนั้น ส่วนใหญ่การดูแล

    เรื่องดังกล่าวนั้น เป็นไปตามประเพณีทางการค้า
    ที่แต่ละหน่วยงานที่ดูแลและรับผิดชอบจะพิจารณาและอนุมัติตามสายงานและอำนาจในการตัดสินใจของผู้บริหารระดับสูง
    และผู้ทำแผน
6. โครงการในอนาคต

  บริษัท ได้วางนโยบายและทิศทางขององค์กร
  เพื่อการบรรลุเป้าหมายในการเพิ่มผลกำไรและสัดส่วนการเติบโตทางธุรกิจโดยมีรายละเอียดดังต่อไปนี้

-   การพัฒนาศักยภาพด้านการแข่งขันในตลาดเครื่องใช้สำนักงาน

    -   สินค้า เน้นผลิตภัณฑ์ 2 หมวดหลักคือ
        หมวดเครื่องใช้สำนักงานอีเลคทรอนิคและระบบตู้สาขาโทรศัพท์
        โดยเน้นถึงการนำเอาความก้าวหน้า
        ในเทคโนโลยีดิจิตอลมัลติฟังชั่นและความสามารถในการทำงานบนระบบเครือข่ายคอมพิวเตอร์ของ
        ผลิตภัณฑ์เครื่องถ่ายเอกสาร/เครื่องพิมพ์สำเนาอัตโนมัติ
        และเทคโนโลยีที่ก้าวหน้าในระบบสื่อสารของตู้สาขาโทรศัพท์
        มาเป็นจุดสร้างความแตกต่างในการแข่งขัน

    -   บริการ นอกเหนือจากการจัดให้มีโครงการพัฒนาศักยภาพในการให้การบริการของทีมช่าง
        บริษัทยังได้จัดให้มีโครงการฝึกอบรมเพื่อเตรียมความพร้อมและพัฒนาขีดความสามารถของทีมช่างให้สอดคล้องกับภาวะการเปลี่ยนแปลงของเทคโนโลยี
        รวมทั้งบริษัทได้จัดให้มีโครงการ บริหารลูกค้าสัมพันธ์ (Customer Relationship
        Management) เพื่อการเพิ่มและรักษาความพึงพอใจของลูกค้า

    -   กิจกรรมส่งเสริมการขาย
        เพื่อการเริ่งยอดขายและเพิ่มศักยภาพในการบริหารการตลาดเชิงกลยุทธในเชิงรุก
        บริษัทฯได้จัดให้มี การพัฒนาระบบฐานข้อมูลลูกค้า ระบบการศึกษาและวิเคราะห์ตลาด
        รวมทั้งแผนงานโฆษณาประชาสัมพันธ์ เพื่อนำไปสู่การพัฒนาศักยภาพของพนักงานขาย
        ข้อเสนอและการสร้างแรงจูงใจที่ประสิทธิภาพ

-   การมีส่วนร่วม/สนับสนุนการพัฒนาสังคมและประเทศ

  เพื่อเป็นการสนองตอบการยอมรับและการสนับสนุน จากลูกค้าและประชาชนทั่วไป
  รวมถึงการมีจิตสำนึกในหน้าที่ของการมีส่วนร่วมในการพัฒนาสังคมและประเทศ บริษัทฯ
  กำลังจัดเตรียมโครงการ/กิจกรรมทางสังคม
  โดยมุ่งเน้นที่จะก่อให้เกิดประโยชน์แก่สังคมและประเทศในด้านต่างๆ เช่น
  โครงการสนับสนุนสถาบันการศึกษา (การมอบทุนการศึกษา อุปกรณ์/เทคโนโลยีการผึกงาน
  โครงการวิจัยและพัฒนา) เป็นต้น
10. การควบคุมภายใน

บริษัทมีระบบการควบคุมภายในและการจัดเก็บเอกสารสำคัญที่รัดกุมมีประสิทธิภาพ เพียงพอ 

กล่าวคือ ผู้บริหารระดับสูง ได้กำหนดเป้าหมายการดำเนินธุรกิจที่ชัดเจน รอบคอบ
และได้พิจารณาถึงความเป็นไปได้ของเป้าหมายที่กำหนด รวมถึงได้มีการจัดโครงสร้างองค์กร
ที่ช่วยให้สามารถดำเนินงานได้อย่างมีประสิทธิภาพ
มีการวิเคราะห์การให้ผลตอบแทนแก่พนักงานอย่างสมเหตุสมผล
ตระหนักถึงความปลอดภัยในการทำงานของพนักงาน
มีการกำหนดระเบียบวิธีปฏิบัติงานเป็นลายลักษณ์อักษร
การจัดซื้อจัดหามีการพิจารณาอย่างรัดกุมโดยต้องมีการขออนุมัติจากผู้บริหารตามลำดับขั้น
ทางด้านการตลาดบริษัทได้กำหนดแผนการปฎิบัติงานโดยคำนึงถึงความเป็นธรรมต่อลูกค้า
และเพื่อประโยชน์ของบริษัท มีการประเมินผลการประกอบธุรกิจอย่างสม่ำเสมอ
การปฏิบัติงานของฝ่ายบริหารบริษัทได้มีการกำหนดอำนาจและระดับการอนุมัติรายการที่เหมาะสม
มีการแบ่งแยกหน้าที่ และกำหนดขั้นตอนวิธีการทำธุรกรรมอย่างเหมาะสม
มีมาตรการที่จะประกอบธุรกิจให้เป็นไปตามกฎหมายที่เกี่ยวข้องและรักษาชื่อเสียงของบริษัท
การจัดเก็บเอกสารสำคัญต่างๆ บริษัทได้จัดเก็บไว้ครบถ้วนสามารถตรวจสอบได้
รวมทั้งบริษัทมีการติดตามประเมินผลการปฏิบัติงานให้ได้ผลตามเป้าหมายที่กำหนดไว้อย่างสม่ำเสมอ
9. การจัดการ

(1) โครงสร้างการจัดการ ประกอบด้วย คณะกรรมการบริษัท 1 ชุด จำนวน 6 ท่าน

ภายในคณะกรรมการบริษัท จะมีคณะกรรมการบริหาร จำนวน 4 ท่าน

โครงสร้างองค์กร

รายนามคณะกรรมการ

  ชื่อ-สกุล ตำแหน่ง

นายณรงค์ เตชะไชยวงศ์ กรรมการและประธานคณะกรรมการ

นายศุขขโต พุ่มมาลี กรรมการและกรรมการผู้จัดการ และผู้ทำแผน

นายดำริห์ เอมมาโนชญ์ กรรมการและรองกรรมการผู้จัดการ และผู้ทำแผน

นายประสงค์ เอมมาโนชญ์ กรรมการและผู้จัดการฝ่ายการตลาด

นายดิสทัต เดชธำรง กรรมการอิสระ

นายรัศมี สวามิภักดิ์ กรรมการอิสระ

ขอบเขตอำนาจของคณะกรรมการ ก่อนฟื้นฟูกิจการ คือ
“กรรมการผู้มีอำนาจสองคนลงลายมือชื่อร่วมกันและประทับตราสำคัญของบริษัท”

ขอบเขตอำนาจของคณะกรรมการ หลังเข้ากระบวนการฟื้นฟูกิจการ ไม่มี เนื่องจาก
อำนาจหน้าที่ในการจัดการกิจการและทรัพย์สินของบริษัทและบรรดาสิทธิตามกฎหมายของผู้ถือหุ้นของบริษัท
เว้นแต่สิทธิที่จะได้รับเงินปันผล ตกแก่ ผู้ทำแผนฟื้นฟูกิจการ ตามคำสั่งของศาลล้มละลายกลาง
ตามมาตรา 90/20 และ 90/21 แห่งพระราชบัญญัติล้มละลาย พุทธศักราช 2483

การสรรหากรรมการและผู้บริหาร

ตามข้อบังคับของบริษัท หมวดที่ 3 กำหนดให้บริษัทมีคณะกรรมการไม่น้อยกว่า 5 คน
ไม่มีการกำหนดสัดส่วนกรรมการและข้อจำกัดอำนาจของกรรมการ กล่าวคือ
ในการประชุมสามัญประจำปีทุกครั้ง ให้กรรมการออกจากตำแหน่งเป็นจำนวนหนึ่งในสาม
และอาจได้รับเลือกกลับเข้ารับตำแหน่งอีกได้ การพ้นสภาพจากการเป็นกรรมการบริษัท โดยการตาย
ลาออก ขาดคุณสมบัติ มติที่ประชุมให้ออกหรือศาลมีคำสั่งให้ออกแล้วแต่กรณีใดกรณีหนึ่ง
คณะกรรมการบริษัทจะสรรหาบุคคลที่มีคุณสมบัติและไม่มีลักษณะต้องห้ามตามกฎหมายมีความรู้ความสามารถมาเป็นกรรมการแทนตำแหน่งกรรมการที่ว่างลง

การสรรหาผู้บริหาร บริษัทใช้วิธีสรรหาบุคคลที่มีความรู้ความสามารถ มีประสบการณ์
ที่สามารถนำความรู้ความสามารถมาใช้ในการทำงานได้เป็นอย่างดี

(2) ค่าตอบแทนผู้บริหาร

  (3.1) ค่าตอบแทนที่เป็นตัวเงิน

  (ก) ค่าตอบแทนในฐานะกรรมการบริษัท ไม่มี

(ข) ค่าตอบแทนของกรรมการในฐานะคณะกรรมการบริหาร จำนวน 4 คน เท่า

กับ 6,234,200 บาท ในปี 2544 เป็นค่าตอบแทนในรูป เงินเดือน

(ค) ค่าตอบแทนอื่น ไม่มี

(3) การกำกับดูแลกิจการ

  คณะกรรมการบริษัททุกท่าน มีการปฏิบัติตามข้อพึงปฏิบัติที่ดีสำหรับกรรมการบริษัท

จดทะเบียนที่เป็นไปตามแนวทางของตลาดหลักทรัพย์แห่งประเทศไทย กำหนดไว้

(5) การดูแลเรื่องการใช้ข้อมูลภายใน

บริษัทมีนโยบายและวิธีการดูแลผู้บริหารในการนำข้อมูลภายในของบริษัทไปใช้เพื่อ

ประโยชน์ส่วนตน โดยเฉพาะผู้บริหารบริษัททุกคนเป็นผู้ร่วมงานกับบริษัทมาเป็นเวลานาน
จึงเข้าใจและให้ความร่วมมือกับนโยบายข้อนี้อย่างจริงจัง
มีการกำหนดบุคคลเป็นการเฉพาะเพื่อทำหน้าที่เก็บรักษาข้อมูลต่างๆ
โดยที่ผ่านมาไม่ปรากฎว่ามีผู้บริหารหรือผู้ปฏิบัติงานคนใดนำข้อมูลภายในไปใช้เพื่อประโยชน์ส่วนตนแต่ประการใด

(6) บุคลากร

  จำนวนพนักงานทั้งสิ้นของบริษัท ณ วันที่ 31 ธันวาคม 2544 มีจำนวน 332 คน โดย

แบ่งเป็นสายงานขาย จำนวน 40 คน สายงานช่าง จำนวน 184 คน สายงานบริหารและทั่วไป
108 คน

  ผลตอบแทนของพนักงานที่ได้รับประจำเป็นลักษณะเงินเดือน ส่วนผลตอบแทน

ระหว่างปฏิบัติงานซึ่งไม่คงที่ ได้แก่ ค่านายหน้า ,เบี้ยขยัน ,ล่วงเวลา

บริษัทมีนโยบายในการพัฒนาบุคลากร โดยการจัดอบรมให้พนักงานมีความรู้ความเข้าใจ
และมีความเชี่ยวชาญเกี่ยวกับผลิตภัณฑ์ของบริษัท อยู่ตลอดเวลา
8.  8. โครงสร้างเงินทุน

9.  (1) หลักทรัพย์ของบริษัท

บริษัทมีทุนจดทะเบียน 408,683,820 บาท เรียกชำระแล้ว 407,792,810 บาท แบ่งเป็นหุ้นสามัญ
40,779,281 หุ้น มูลค่าหุ้นละ 10 บาท

(2) ผู้ถือหุ้น

 รายชื่อผู้ถือหุ้น 10 รายแรก ณ วันที่ 31 ธันวาคม 2545

+----------------------------+-----------+-----+-----------------------+
| ชื่อบริษัท                     | จ         | %   | ประเภทธุรกิจของผู้ถือหุ้น    |
|                            | ำนวนหุ้นที่ถือ |     |                       |
+----------------------------+-----------+-----+-----------------------+
| บรรษัทบริหารสินทรัพย์ไทย        | 1         | 42  | ธนาคาร                |
|                            | 7,404,079 | .68 |                       |
+----------------------------+-----------+-----+-----------------------+
| ธ.ซูมิโตโมมิตซุยแบงกิ้งคอร์ปอเรชั่น | 6,948,481 | 17  | ธนาคาร                |
|                            |           | .04 |                       |
+----------------------------+-----------+-----+-----------------------+
| ธ.สแตนดาร์ดชาร์เตอร์ดนครธน    | 3,506,999 | 8   | ธนาคาร                |
|                            |           | .60 |                       |
+----------------------------+-----------+-----+-----------------------+
| บ                          | 1,797,743 | 4   | สถาบันการเงิน           |
| จก.บริหารสินทรัพย์ เอ็น เอฟ เอส |           | .41 |                       |
+----------------------------+-----------+-----+-----------------------+
| บจก.บริหารสินทรัพย์กรุงศรีอยุธยา  | 1,137,056 | 2   | สถาบันการเงิน           |
|                            |           | .79 |                       |
+----------------------------+-----------+-----+-----------------------+
| บมจ.สหพัฒนพิบูล               | 1,032,337 | 2   | จำหน่ายเครื่องอุปโภคบริโภค |
|                            |           | .53 |                       |
+----------------------------+-----------+-----+-----------------------+
| บมจ.นครหลวง-โชวา ลิสซิ่ง      | 787,771   | 1   | สถาบันการเงิน           |
|                            |           | .93 |                       |
+----------------------------+-----------+-----+-----------------------+
| บจก.บริหารสินทรัพย์จันทบุรี       | 719,097   | 1   | สถาบันการเงิน           |
|                            |           | .76 |                       |
+----------------------------+-----------+-----+-----------------------+
| บมจ.เงินทุนทิสโก้              | 719,097   | 1   | สถาบันการเงิน           |
|                            |           | .76 |                       |
+----------------------------+-----------+-----+-----------------------+
| บจก.ศูนย์รับฝากหลักทรัพย์        | 697,943   | 1   | นายทะเบียนหลักทรัพย์      |
| (ประเทศไทย)ฯ               |           | .71 |                       |
+----------------------------+-----------+-----+-----------------------+

(3) นโยบายการจ่ายเงินปันผล

บริษัทฯ อยู่ระหว่างการฟื้นฟูกิจการ ยังไม่มีนโยบายจ่ายเงินปันผล
1. ปัจจัยความเสี่ยง

ปัจจัยด้านการเงิน

บริษัทฯ อยู่ระหว่างการฟื้นฟูกิจการ โดยศาลล้มละลายกลางมีคำสั่งเห็นชอบด้วยแผนฟื้นฟูกิจการ
ตั้งแต่วันที่ 3 พฤษภาคม 2545 และแต่งตั้งให้ บริษัท อินเตอร์ ฟาร์อีสท์ แพลนเนอร์ จำกัด
เป็นผู้บริหารแผน ผู้บริหารแผนมีหน้าที่ที่จะต้องดำเนินการตามแผนฯ ที่ได้รับการความเห็นชอบ
ให้เสร็จสมบูรณ์ โดยดำเนินการดังนี้

-   จำหน่ายสินทรัพย์รองให้แล้วเสร็จภายในระยะเวลา 1 ปี หลังจากวันปรับโครงสร้างหนี้
    หรือระยะเวลาที่กำหนดโดยมติคณะกรรมการเจ้าหนี้

-   ลดทุน และเพิ่มทุนจดทะเบียนตามที่กำหนดไว้ในแผน

-   การแปลงสภาพหนี้โดยการออกหุ้นสามัญให้เจ้าหนี้ตามที่กำหนดไว้ในแผน

-   ชำระหนี้ส่วน เอ และส่วน ดี ครบถ้วน

-   แต่งตั้งผู้ที่คณะกรรมการเจ้าหนี้ให้ความ เห็นชอบเป็นนักบัญชีอิสระ ในการสอบทานรายงาน
    เงินสด เงินฝากธนาคาร เงินทุนหมุนเวียน และกระแสเงินสดส่วนเกิน
    เพื่อจัดทำรายงานให้แก่เจ้าหนี้

-   แจ้งคณะกรรมการเจ้าหนี้เป็นลายลักษณ์อักษรว่า การดำเนินการตามแผนในข้อต่างๆ
    ข้างต้นได้สำเร็จครบถ้วนแล้ว

ปัจจุบันผู้บริหารแผนได้ดำเนินการตามแผนฯ เกือบทั้งหมดแล้ว เว้นแต่การจำหน่ายสินทรัพย์รอง
และการชำระหนี้ส่วน เอ และส่วนดี อีกบางส่วน ความอยู่รอดของบริษัทฯ
จึงขึ้นอยู่กับการชำระหนี้ได้ตามแผนฯ

บริษัท อินเตอร์ ฟาร์อีสท์ แพลนเนอร์ จำกัด ในฐานะผู้บริหารแผน มีความมุ่งมั่น ตั้งใจ
ที่จะดำเนินการต่างๆ ให้เป็นไปตามแผนฟื้นฟูกิจการจนเป็นผลสำเร็จ และทำให้บริษัทฯ
สามารถออกจากแผนฟื้นฟูกิจการกลับมาดำเนินธุรกิจตามปกติได้โดยเร็ว

  ปัจจัยด้านการดำเนินธุรกิจ

บริษัทฯ ดำเนินธุรกิจหลัก เป็นตัวแทนจำหน่ายเครื่องถ่ายเอกสาร ยี่ห้อ โคนิก้า (KONICA)
แต่เพียงผู้เดียวในประเทศไทย รายได้ของบริษัทฯ ส่วนใหญ่จึงมาจากการขาย ให้เช่า
และบริการสินค้าดังกล่าว ความอยู่รอดของบริษัทฯ
จึงขึ้นอยู่กับการที่ต้องดำรงไว้ซึ่งการเป็นตัวแทนจำหน่ายสินค้าดังกล่าว
ส่วนที่ 3

การรับรองความถูกต้อง

“ข้าพเจ้าได้ตรวจสอบข้อมูลในแบบแสดงรายการข้อมูลประจำปีฉบับนี้แล้ว ขอรับรองว่า
ข้อมูลดังกล่าวถูกต้องครบถ้วน ไม่เป็นเท็จ
ไม่ทำให้ผู้อื่นสำคัญผิดหรือขาดข้อมูลที่ควรต้องแจ้งในสาระสำคัญอันอาจทำให้บุคคลผู้เข้าซื้อหลักทรัพย์เสียหาย

  ในกรณีนี้เพื่อเป็นหลักฐานว่า เอกสารทั้งหมดเป็นเอกสารที่ข้าพเจ้าได้รับรองความถูก

ต้องที่เป็นชุดเดียวกัน ข้าพเจ้าได้มอบหมายให้ นายศุขขโต พุ่มมาลี
เป็นผู้ลงลายมือชื่อกำกับเอกสารนี้ไว้ทุกหน้าด้วย หากเอกสารใดไม่มีลายมือชื่อของ นายศุขขโต
พุ่มมาลี กำกับไว้ ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้”

ชื่อ-สกุล ตำแหน่ง ลายมือชื่อ

1. นายณรงค์ เตชะไชยวงศ์ ผู้บริหารแผน

2. นายศุขขโต พุ่มมาลี ผู้บริหารแผน

3. นายดำริห์ เอมมาโนชญ์ ผู้บริหารแผน

ผู้รับมอบอำนาจ

นายศุขขโต พุ่มมาลี ผู้บริหารแผน
ส่วนที่ 1

ข้อมูลสรุป (Executive Summary)

บริษัท อินเตอร์ ฟาร์อีสท์ วิศวการ จำกัด (มหาชน) เริ่มประกอบธุรกิจเมื่อปี พ.ศ. 2520
เริ่มจากการให้บริการทางด้านเครื่องปรับอากาศและการซ่อมบำรุงรถขนส่งให้กับบริษัทในเครือสหพัฒนพิบูล
จนถึงปี พ.ศ. 2526 บริษัทได้รับการแต่งตั้งจากบริษัทโคนิก้า คอร์ปอเรชั่น จำกัด
จากประเทศญี่ปุ่นให้เป็นตัวแทนจำหน่ายเครื่องถ่ายเอกสารยี่ห้อโคนิก้า
ในประเทศไทยแต่เพียงผู้เดียว ซึ่งนับได้ว่าเป็นธุรกิจหลักของบริษัทจวบจนปัจจุบัน
และต่อมาบริษัทจึงได้เข้าจดทะเบียนเป็นบริษัทมหาชนในปี พ.ศ. 2537

ในปี พ.ศ. 2540 เมื่อประเทศไทยต้องเผชิญกับภาวะวิกฤตเศรษฐกิจอย่างรุนแรง
ส่งผลกระทบถึงทุกภาคธุรกิจ
ทางบริษัทจึงได้ปรับนโยบายการดำเนินงานโดยลดขนาดองค์กรเพื่อเพิ่มความคล่องตัว
พร้อมกับชะลอตัวด้านการลงทุนและกลับมาสู่ธุรกิจพื้นฐานที่สามารถสร้างรายได้หลักได้อย่างต่อเนื่องให้แก่ทางบริษัท
อันได้แก่ ธุรกิจเครื่องถ่ายเอกสาร เครื่องพิมพ์สำเนาอัตโนมัติ เครื่องฉายภาพ และระบบโทรศัพท์
ทั้งนี้เพื่อให้สอดคล้องกับภาวะเศรษฐกิจในขณะนั้น
ภายหลังจากการยื่นคำร้องขอฟื้นฟูกิจการต่อศาลล้มละลายกลางในปี พ.ศ. 2543
และแผนเพื่อการฟื้นฟูกิจการของบริษัทได้รับความเห็นชอบจากศาลแล้ว
ปัจจุบันบริษัทสามารถดำเนินธุรกิจได้อย่างมีประสิทธิภาพ
โดยยังคงรักษาส่วนแบ่งทางการตลาดไว้ได้อย่างต่อเนื่อง และมียอดสั่งซื้อนำเข้าสินค้าจากบริษัท
โคนิก้า คอร์ปอเรชั่น จำกัด ประเทศญี่ปุ่น สูงสุดติดอันดับ 1 ใน 3 ของภูมิภาคเอเชีย
อันเป็นผลมาจากการที่บริษัทได้รับการสนับสนุนเป็นอย่างดีทั้งจากบริษัทผู้ผลิต
ลูกค้าที่ให้ความไว้วางใจกับบริษัท
และพนักงานที่ได้ร่วมมือกันเพิ่มประสิทธิภาพและประสิทธิผลในการทำงาน
ทำให้บริษัทมีความมั่นคงจนถึงปัจจุบัน
11. รายการระหว่างกัน

ในหมายเหตุประกอบงบการเงินของบริษัท ข้อ 6 ได้รายงานไว้ครบถ้วนแล้ว
อีกทั้งตามแผนฟื้นฟูกิจการ บริษัทจะต้องจำหน่ายเงินลงทุนทั้งหมดรวมทั้งเงินลงทุนในบริษัทย่อยด้วย
บริษัทจึงได้จัดประเภทเงินลงทุนในบริษัทย่อย รวมเป็นเงินลงทุนทั่วไปเพื่อรอการขาย
บริษัทจึงไม่มีนโยบายใดๆ ที่จะก่อให้เกิดรายการระหว่างกันในอนาคต
6. โครงการในอนาคต

บริษัทได้วางแนวนโยบายและแผนการดำเนินงาน
เพื่อให้บรรลุเป้าหมายในการเพิ่มผลกำไรและส่วนแบ่งทางการตลาด
รวมถึงการสร้างภาพลักษณ์ของการตราสินค้าเครื่องถ่ายเอกสารชั้นนำ ดังต่อไปนี้

การพัฒนาศักยภาพเพื่อการแข่งขัน

-   ด้านผลิตภัณฑ์
    บริษัทเน้นส่งเสริมการตลาดในส่วนของเครื่องถ่ายเอกสารดิจิตอลมัลติฟังก์ชั่นมากขึ้น
    และวางแผนพัฒนาโปรแกรมประยุกต์ (Software Application) ต่าง ๆ
    เพื่อให้สอดรับกับความต้องการใช้งานของกลุ่มลูกค้าองค์กรระดับกลางและใหญ่
    นอกจากนี้บริษัทยังมีแผนการที่จะร่วมมือกับบริษัทคู่ค้าจากต่างประเทศในการศึกษาและพัฒนา
    Software Application
    ที่มีความซับซ้อนและก้าวหน้ามากขึ้นเพื่อการใช้งานอย่างมีประสิทธิภาพสำหรับธุรกิจองค์กรขนาดใหญ่

-   ด้านการบริการ บริษัทเน้นการให้บริการที่ดีที่สุดแก่ลูกค้า
    เพื่อสร้างความไว้วางใจให้เกิดขึ้นอย่างต่อเนื่อง นอกเหนือจากการให้บริการผ่าน Customer
    Call Center แล้ว บริษัทจะนำระบบ CRM (Customer Relationship Management)
    มาใช้ในการบริหารฐานข้อมูลลูกค้าให้เกิดประโยชน์สูงสุดในการพัฒนาประสิทธิภาพของการให้บริการ

-   กิจกรรมส่งเสริมการขาย
    บริษัทจะปรับเปลี่ยนตราสัญลักษณ์ของบริษัทใหม่ให้มีความเป็นเอกลักษณ์และสอดคล้องกับภาพลักษณ์ของบริษัทมากขึ้น
    โดยจะจัดให้มีการประกวดออกแบบตราสัญลักษณ์ใหม่นี้ในระดับอุดมศึกษา
    ทั้งนี้เพื่อเป็นการเริ่มต้นสร้างความ สัมพันธ์ที่ดีกับกลุ่มนิสิตนักศึกษา
    ซึ่งเป็นกลุ่มคนรุ่นใหม่ที่จะก้าวสู่การทำงานและเป็นกลุ่มเป้าหมายของบริษัทได้ในอนาคต

นอกจากนี้ บริษัทจะดำเนินงานประชาสัมพันธ์ควบคู่ไปกับการโฆษณาผ่านทางสื่อต่างๆ
โดยมุ่งที่จะสร้างการรับรู้ถึงผลิตภัณฑ์และชื่อเสียงของบริษัทให้โดดเด่นในกลุ่มลูกค้าเป้าหมายและประชาชน
อาทิ กิจกรรม Road Show ที่จะทำให้ประชาชนได้เห็นถึงประสิทธิภาพของผลิตภัณฑ์ของบริษัท

การมีส่วนร่วมในการพัฒนาสังคมและประเทศ

บริษัทตระหนักดีถึงหน้าที่ในการมีส่วนร่วมส่งเสริมและสนับสนุนให้เกิดการพัฒนาประเทศ
บริษัทจึงได้เตรียมจัดโครงการเพื่อสังคมขึ้นในหลายด้านด้วยกัน อาทิ ด้านการศึกษา
บริษัทได้สนับสนุนนิสิตนักศึกษาซึ่งเป็นเยาวชนของชาติให้ได้แสดงความสามารถในการออกแบบและแสดงออกถึงความคิดสร้างสรรค์ของตนผ่านการประกวดตราสัญลักษณ์เพื่อชิงทุนการศึกษาของบริษัท
และบริษัทยังได้ให้การสนับสนุนสถาบันการศึกษาต่าง ๆ ในรูปของการมอบทุน การศึกษา
อุปกรณ์/เทคโนโลยีในการฝึกงาน และจัดทำเอกสารประกอบการอบรมสัมมนา เป็นต้น

นอกจากนี้ บริษัทยังมีโครงการที่จะร่วมรณรงค์ลดปริมาณการใช้พลังงาน
โดยมุ่งไปยังกลุ่มอาคารสำนักงาน
เพื่อกระตุ้นให้เกิดการใช้ทรัพยากรและพลังงานอย่างประหยัดและคุ้มค่า
ซึ่งสอดคล้องกับนโยบายอนุรักษ์พลังงานของรัฐบาล และเป็นประโยชน์อย่างยิ่งต่อประเทศ
5. สินทรัพย์ที่ใช้ในการประกอบธุรกิจ

(1) ลักษณะของทรัพย์สินถาวรหลักที่ใช้ในการประกอบธุรกิจ

+----------------------+-------------+---------+----------------------+
| ที่ดิน/อาคาร/เครื่องจักร   | ขนาด/เนื้อที่   | ราคา    | ลักษณะกรรมสิทธิ         |
|                      |             | ประเมิน/ |                      |
|                      |             | ค่าเช่า   |                      |
|                      |             | (พันบาท) |                      |
+----------------------+-------------+---------+----------------------+
| ที่ดินและอาคาร อ.บางกะปิ | 2 ไร่ 1 งาน  | 76,400  | เจ้าของ               |
| กรุงเทพฯ              |  87 ตารางวา |         |                      |
+----------------------+-------------+---------+----------------------+
| ที่ดินและอาคาร อ.หาดใหญ่ | 25 ตารางวา  | 5,000   | เจ้าของ               |
| จ.สงขลา              |             |         |                      |
+----------------------+-------------+---------+----------------------+
| ที่ดินและอาคาร อ.ศรีราชา | 80 ตารางวา  | 6,000   | เจ้าของ               |
| จ.ชลบุรี               |             |         |                      |
+----------------------+-------------+---------+----------------------+
| ที่ดินและอาคาร อ.เมือง   | 34.3        | 4,600   | เจ้าของ               |
| จ.เชียงใหม่            | ตารางวา     |         |                      |
+----------------------+-------------+---------+----------------------+
| ห้องชุดสำนักงาน         | 157.95      | 4,260   | เจ้าของ               |
| เขตพระโขนง กรุงเทพฯ   | ตารางเมตร   |         |                      |
+----------------------+-------------+---------+----------------------+
| ตึกแถ                 | 4 ชั้น        | 30      | เช่าระยะเวลา          |
| ว เขตดอนเมือง กรุงเทพฯ |             |         | 3 ปี สิ้นสุด 31 ธ.ค.2546 |
+----------------------+-------------+---------+----------------------+
| ห้องชุดสำนักงาน เขตสาทร | 22          | 30      | เช่าระยะเวลา          |
| กรุงเทพฯ              | 0 ตารางเมตร |         | 3 ปี สิ้นสุด 30 มิ.ย.2546 |
+----------------------+-------------+---------+----------------------+
| ตึกแถว อ.เมือง         | 3 ชั้น        | 8       | เช่าระยะเวลา 2 ปี สิ้นสุด |
| จ.สุราษฎร์ธานี          |             |         | 31 ส.ค.2547          |
+----------------------+-------------+---------+----------------------+
| อาคารพาณิชย์ อ.เมือง    | 3 ชั้น        | 15      | เช่าระยะเวลา 3 ปี สิ้นสุด |
| จ.ขอนแก่น             |             |         | 1 กพ.2548            |
+----------------------+-------------+---------+----------------------+
| เครื่องถ่ายเอกสาร       | 3 สัญญา      | 33,274  | เช่า รวม 3            |
|                      |             |         | สัญญาระยะเวลา 3 ปี     |
|                      |             |         | สิ้นสุดปี 2546           |
+----------------------+-------------+---------+----------------------+

(2) ในช่วงปีที่ผ่านมาบริษัทไม่มีนโยบายการลงทุนในบริษัทย่อย
ส่วนที่ 2

บริษัทที่ออกหลักทรัพย์

บริษัท อินเตอร์ ฟาร์อีสท์ วิศวการ จำกัด ( มหาชน )
ประกอบธุรกิจหลักประเภทเป็นตัวแทนจำหน่าย ให้เช่า เครื่องสำนักงานอีเลคทรอนิค
โดยมีที่ตั้งสำนักงานใหญ่ เลขที่ 29 ซอยรามคำแหง 22 ถนนรามคำแหง แขวงหัวหมาก
เขตบางกะปิ กรุงเทพฯ 10240 เลขทะเบียนบริษัท บมจ.403 โทรศัพท์ 0-2718-8000 โทรสาร
0-2318-0574
10. การควบคุมภายใน

- การควบคุมภายในด้านการบริหาร 

 บริษัทมีการกำหนดโครงสร้าง นโยบาย แผนงาน โครงการ วัตถุประสงค์ เป้าหมาย ประมาณการ และงบประมาณของการดำเนินงานไว้อย่างชัดเจน มีการติดตามและประเมินผลการปฏิบัติงานอย่างสม่ำเสมอ มีการกำหนดกฎระเบียบวิธีการปฏิบัติงานของพนักงานเป็นลายลักษณ์อักษร มีรายงานการประชุมผู้บริหารทุกเดือน

 - การควบคุมภายในด้านบัญชีการเงิน 

 บริษัทมีการกำหนดนโยบาย การจัดซื้อจัดหา อำนาจในการอนุมัติเบิกจ่าย เป็นลายลักษณ์อักษรอย่างชัดเจน มีเอกสารประกอบถูกต้องครบถ้วน มีการจัดทำรายงานทางบัญชีการเงิน เป็นไปตามหลักการบัญชีที่รับรองทั่วไป

การควบคุมภายในด้านสารสนเทศ

บริษัทมีหน่วยปฏิบัติงานภายในฝ่ายสารสนเทศ ดูแลการทำงาน ความปลอดภัยของเครื่องคอมพิวเตอร์ และข้อมูล มีการพัฒนาระบบอย่างสม่ำเสมอ มีการกำหนดผู้ที่ได้รับอนุญาตในการเข้าสู่ข้อมูล รวมทั้งบริษัทกำหนดผู้มีหน้าที่จัดเก็บข้อมูลสำคัญ และผู้มีหน้าที่ในการเปิดเผยข้อมูลต่อบุคคลภายนอกอย่างชัดเจน
11. รายการระหว่างกัน

-   ขั้นตอนและนโยบายการอนุมัติการทำรายการระหว่างกัน

  บริษัทยึดหลักการดำเนินธุรกิจด้วยความซื่อสัตย์ สุจริต โปร่งใสและยุติธรรม ดังนั้น
  การทำข้อตกลงหรือข้อผูกพันใดๆ
  ทางธุรกิจกับบุคคลภายนอกหรือการเข้าทำรายการระหว่างกันกับบุคคลที่อาจมีความขัดแย้งทางผลประโยน์ซึ่งกันและกัน
  บริษัทจะปฏิบัติตามหลักการเดียวกันไม่มีการเลือกปฏิบัติ
  โดยบริษัทได้กำหนดขั้นตอนการดำเนินงานผู้มีอำนาจอนุมัติและวงเงินการอนุมัติของผู้บริหารแต่ละระดับไว้อย่างชัดเจน
  เฉพาะเรื่องตามแต่ละกรณี
  โดยธุรกรรมทั้งหมดสะท้อนสภาวการณ์ตลาดในช่วงเวลาที่ประกอบธุรกรรม
  การกำหนดเกณฑ์/ขั้นตอนดังกล่าว
  บริษัทกระทำอย่างเปิดเผยโดยคำนึงถึงประโยชน์สูงสุดของบริษัทเป็นหลัก

  นอกจากนั้น บริษัทยังมีระบบการควบคุมและตรวจสอบภายในการรายงานคณะกรรมการตรวจสอบ
  และคณะกรรมการบริษัท เพื่อพิจารณาอนุมัติหรือเพื่อทราบเป็นปกติประจำ ทั้งนี้
  บริษัทจะเปิดเผยรายการระหว่างกันกับบุคคลที่อาจจะมีความขัดแย้งทางผลประโยชน์ที่เกิดขึ้นทั้งหมดต่อสาธารณ
  ตามหลักเกณฑ์วิธีการและการเปิดเผยรายการที่เกี่ยวโยงกันของบริษัทจดทะเบียน
  ประกาศตลาดหลักทรัพย์แห่งประเทศไทย
  ซึ่งบริษัทได้ถือปฏิบัติตามหลักเกณฑ์ดังกล่าวอย่างเคร่งครัดมาโดยตลอด

-   นโยบายการทำรายการระหว่างกันในอนาคต

  สำหรับนโยบายการทำรายการระหว่างกันของบริษัทในอนาคต
  จะเป็นรายการที่ดำเนินการทางธุรกิจตามปกติเช่นเดิมไม่มีรายการใดเป็นพิเศษ
  ไม่มีการถ่ายเทผลประโยชน์ระหว่างบริษัท บริษัทร่วม บริษัทที่เกี่ยวข้องและผู้ถือหุ้น
  ส่วนนโยบายการกำหนดราคาซื้อขายผลิตภัณฑ์ระหว่างบริษัทกับบริษัทที่เกี่ยวข้องกัน
  จะกำหนดจากราคาเชิงพาณิชย์ตามปกติของธุรกิจเช่นเดียวกับที่กำหนดให้กับกิจการอื่นที่ไม่เกี่ยวข้องกัน
  สำหรับราคาวัตถุดิบจะดำเนินการซื้อขายตามสัญญาที่ได้กำหนดให้ราคาวัตถุดิบแปรผันไปตามราคาตลาดเช่นเดียวกับที่ผ่านมา
  และบริษัทจะเปิดเผยชนิดและมูลค่าของรายการระหว่างกันของบริษัทกับบุคคลที่อาจมีความขัดแย้ง
  ภายใต้ประกาศของสำนักงานคณะกรรมการกำกับหลักทรัพย์และตลาดหลักทรัพย์
  และข้อบังคับของตลาดหลักทรัพย์แห่งประเทศไทยที่ใช้บังคับกับการทำรายการ
เอกสารแนบ 2

-   รายละเอียดเกี่ยวกับกรรมการของบริษัทย่อย -มี-

  ชื่อบริษัทย่อย : บริษัท ไอเฟค กรีน เพาเวอร์ พลัส จำกัด

คณะกรรมการ :

1.  นายณรงค์ เตชะไชยวงศ์

2.  นายมาริศวน์ ท่าราบ

3.  นายสุเทพ ด่านศิริวิโรจน์

4.  นายดำริห์ เอมมาโนชญ์

5.  นายสุมิตร จารุเกศนันท์
7. ข้อพิพาททางกฎหมาย

-   บริษัทฯ ถูกฟ้องเรียกค่าเสียหายจากผู้ค้ำประกันรายหนึ่ง
    ซึ่งได้จ่ายชำระเงินให้แก่เจ้าหนี้แทนบริษัท โดย

ผู้ค้ำประกันดังกล่าวได้ใช้สิทธิไล่เบี้ยทุนทรัพย์ที่พิพาทจำนวน 4.20 ล้านบาท ซึ่งศาลล้มละลายกลางมี

คำพิพากษายกฟ้อง เนื่องจากผู้ค้ำประกันไม่มีอำนาจฟ้อง
รวมทั้งเป็นการฟ้องซ้ำประกอบกับคดีถึงที่สุดแล้ว

  ซึ่งต่อมาผู้ค้ำประกันดังกล่าวได้ยื่นอุทธรณ์ต่อศาลล้มละลายกลาง
  คดีอยู่ระหว่างรอการพิจารณาของศาลฎีกาตามความเห็นของฝ่ายบริหารภายหลังที่ได้รับคำปรึกษาด้านกฎหมายอย่างเหมาะสมผลของคดีความดังกล่าว

  จะไม่ทำให้บริษัทเกิดผลเสียหายอย่างเป็นสาระสำคัญ